b'\n_START_ARTICLE_\nHeteroseksizem\n_START_PARAGRAPH_\nHeteroseks\xc3\xadzem je sistem stali\xc5\xa1\xc4\x8d, predsodkov in diskriminacije v korist raznospolne usmerjenosti in raznospolnih razmerij. To lahko vklju\xc4\x8duje predpostavljanje, da so vsi drugi ljudje heteroseksualni ali da so spolna privla\xc4\x8dnost do osebe nasprotnega spola in razmerja med osebami nasprotnih spolov edina sprejemljiva dru\xc5\xbebena norma in torej nekaj ve\xc4\x8dvrednega._NEWLINE_\xc4\x8ceprav je heteroseksizem v spletni izdaji slovarjev American Heritage Dictionary of the English Language in Merriam-Webster Collegiate Dictionary\xc2\xa0 definiran kot diskriminacija homoseksualcev ali predsodki s strani\xc2\xa0\xc2\xbbheteroseksualnih ljudi\xc2\xab in\xc2\xa0\xc2\xbbheteroseksualcev\xc2\xab, imajo lahko ljudje katerekoli spolne usmerjenosti taka odnos in pristranskost, kar lahko vodi v ponotranjeno sovra\xc5\xa1tvo do svoje spolne usmerjenosti._NEWLINE_Heteroseksizem v smislu diskriminacije v mnogih dr\xc5\xbeavah sveta uvr\xc5\xa1\xc4\x8da geje, lezbijke, biseksualce in druge spolnousmerjenostne manj\xc5\xa1ine med drugorazredne dr\xc5\xbeavljane, in sicer glede na razli\xc4\x8dne pravne in \xc4\x8dlovekove pravice, ekonomske mo\xc5\xbenosti in dru\xc5\xbebeno enakopravnost. Heteroseksizem je pogosto povezan s homofobijo.'